Author: administrator
Last saved by: viktoria.radvanska
Company: Abyss

Predkladacia správa

            Delegácia SR vedená predsedníčkou vlády SR sa dňa 26. októbra 2011 v Bruseli zúčastnila neformálneho stretnutia EÚ a mimoriadneho samitu členských štátov eurozóny.
 
Hlavy štátov a predsedovia vlád EÚ 27, počas neformálneho stretnutia EÚ 27 cieľom ktorého bolo informovať EÚ 27 o opatreniach pripravovaných na úrovni eurozóny a odsúhlasiť dohodu o rekapitalizácii bánk, privítali konsenzus týkajúci sa opatrení na stabilizáciu bankového sektora a odsúhlasili rekapitalizáciu bánk. Financovanie rekapitalizácie bánk by malo mať tri postupné línie. Vlastníci bánk by najprv mali vyčerpať všetky možnosti vlastnej rekapitalizácie pod prísnou kontrolou dohľadových inštitúcií. Pokiaľ by neboli vlastníci schopní rekapitalizovať z vlastných zdrojov, navŕšenie by zabezpečila vláda členskej krajiny z národných zdrojov. Poslednú úroveň by predstavovala rekapitalizácia z prostriedkov Európskeho nástroja finančnej stability (EFSF), ktoré by boli poskytnuté členskému štátu na tento účel vo forme návratnej pôžičky.
            Hlavnými výstupmi rokovania hláv štátov a predsedov vlád počas samitu eurozóny bolo dosiahnutie dohody ku Grécku, ktorá by mala zabezpečiť zníženie gréckeho dlhu na úroveň 120% HDP do roku 2020. Hlavy štátov a predsedovia vlád eurozóny sa tiež dohodli na novom spoločnom programe EÚ a Medzinárodného menového fondu pre Grécko v hodnote 100 miliárd EUR, ktorý bude spustený do konca tohto roka. Čo sa týka pákovania Európskeho nástroja finančnej stability (EFSF), bola dohodnutá výrazná optimalizácia prostriedkov v EFSF bez rozšírenia záruk, ktoré poskytli členské štáty EFSF. Hlavy štátov a predsedovia vlád eurozóny sa dohodli na dvoch alternatívach pákovania, ktoré budú využité podľa špecifických okolností a trhových podmienok. V súvislosti s rekapitalizáciou bánk ide o dohodu o komplexnom balíku opatrení, ktoré by mali zvýšiť dôveru v bankový sektor. Banky majú do konca júna 2012 zvýšiť kapitálovú primeranosť najkvalitnejšieho kapitálu bánk na 9%. Predsedovia vlád Španielska a Talianska sa tiež zaviazali k ďalším štrukturálnym reformám. Lídri eurozóny sa zároveň dohodli na súbore špecifických opatrení, ktoré idú nad rámec doteraz prijatého balíka k hospodárskemu riadeniu a ktoré predstavujú výrazné posilnenie hospodárskej a fiškálnej koordinácie a dohľadu. So zámerom posilnenia riadenia v eurozóne bola dosiahnutá dohoda o 10 opatreniach na posilnenie riadenia v eurozóne, z ktorých medzi najdôležitejšie patrí pravidelné konanie samitov eurozóny dvakrát ročne. Hlavy štátov a predsedovia vlád eurozóny poverili predsedu Európskej rady Hermana  van Rompuya, aby v spolupráci s predsedom Komisie a predsedom Euroskupiny identifikovali možné kroky na posilnenie hospodárskej a menovej únie, vrátane preskúmania možností limitovaných zmien platných zmlúv. Členské štáty EÚ budú o týchto možnostiach informované na zasadnutí Európskej rady v decembri 2011.  
 
            Materiál nemá priamy vplyv na verejné financie, hospodársku a podnikateľskú sféru, životné prostredie a zamestnanosť.